Krimin kansantasavalta

Krimin kansantasavalta (, ) oli valtio Krimin niemimaalla joulukuusta 1917 tammikuuhun 1918.

Perustaminen
Krimin kansantasavallan julisti itsenäiseksi Krimin tataarien Kurualtin aloite, joka vaati kaikkien Krimin niemimaan etnisten ryhmien tasa-arvoa. Krimin populaatiosta 42 % oli venäläisiä ja ukrainalaisia 11 %. Joka tapauksessa Krimin tataarit olivat vähän aikaa niemimaan poliittisesti ja kulttuurillisesti hallitseva ryhmä. Tasavallan ensimmäinen presidentti oli Noman Çelebiciha.

Bolševikkien vallankaappaus
Tataarien yritys uuden valtion perustamisesta murskautui bolševikkien ja anarkistien hallitseman Mustanmeren laivaston voimin. Bolševikit valtasivat 16. joulukuuta 1917 Sevastopolin, jossa Mustanmeren laivaston tukikohta sijaitsi, ja hajottivat paikallisen neuvoston. Valta kaupungissa siirrettiin vallankumoukselliselle komitealle. Puolustaakseen itseään Krimin hallitus perusti Yhdistyneen Krimin päämajan 19. joulukuuta 1917. Sen armeija koostui kahdesta ratsuväkirykmentistä ja yhdestä jalkaväkirykmentistä, joiden miehistönä oli pääasiassa Krimin tataareja, vaikkakin mukana oli mukana myös venäläisiä ja ukrainalaisia.

Tammikuussa 1918 tapahtui useita aseellisia välikohtauksia. Bolševikit valtasivat 14. tammikuuta 1918 Simferopolin, jossa he onnistuivat pidättämään Krimin entisen presidentin Noman Çelebicihanin, joka oli juuri valittu uudelle kaudelle. Hänet vietiin Sevastopoliin, jossa hänet ammuttiin ilman oikeudenkäyntiä 23. helmikuuta 1918. Çelebicihanin ruumis heitettiin mereen.

Pari päivää aikaisemmin (10. tammikuuta) Kurualti loi Çelebicihanin aloitteesta erityisen komission, joka neuvotteli bolševikkien kanssa aseellisen konfliktin päättämisestä Krimillä.

Taurian sosialistinen neuvostotasavalta
Tammikuun lopussa bolševikit olivat vallanneet koko Krimin ja lakkauttaneet Kurualtin ja kansanedustajien neuvoston. Etnisiin puhdistuksiin perustuva terrori vallitsi niemimaassa. Çelebicihanin ollessa bolševikkien vangitsemana tataarien toinen johtaja Jafer Seidamet onnistui pakenemaan Ukrainan kautta Kaukasukselle. Useita krimiläisiä asemuodostelmia perääntyi vuorille. Ukrainan hallitus saartoi Krimiä yrittäessään saada Sevastopolia ja Mustanmeren laivastoa takaisin bolševikeilta. Krimiin matkalla olleet islamia kannattaneet asevoimien muodostelmat pysäytettiin.

Bolševikit perustivat Krimin alueelle Taurian sosialistisen neuvostotasavallan vuonna 1918 ennen kuin Ukrainan kansantasavalta ja Saksan keisarikunta valtasivat alueen.

Katso myös
 Ukrainan itsenäisyyssota
 Mahnovštšyna

Lähteet 
 http://www.radiosvoboda.org/content/article/956034.html
 Magocsi, Paul Robert (2007). Ukraine: An Illustrated History. Seattle: University of Washington Press. p. 238. ISBN 0-295-98723-5.
 http://crimeanews.tripod.com/krimskie+sti-2.htm#six
 Şefika Gaspıralı Ve Rusya’s Türk Kadını. Archive.is (www.antalyaulkuocaklari.com).

Kansantasavalta
Ukrainan entiset valtiot ja valtiomuodostelmat